**ΤΡΑΓΟΥΔΙΑ ΤΗΣ ΞΕΝΙΤΙΑΣ**

**2ο ΤΡΑΓΟΥΔΙ: ΞΕΝΙΤΕΜΕΝΟ ΜΟΥ ΠΟΥΛΙ**

**ΘΕΜΑ:** Η δυστυχισμένη ζωή της γυναίκας που η ξενιτιά της έχει στερήσει το αγαπημένο της πρόσωπο.

**ΕΝΟΤΗΤΕΣ**

1η ενότητα: **«***Ξενιτεμένο…προβοδίσω*». Αδυναμία έκφρασης των συναισθημάτων, λόγω της ανυπέρβλητης απόστασης.

2η ενότητα: **«***Σηκώνομαι…χύνω*». Η καθημερινή δυστυχία της γυναίκας που έχει στερηθεί το αγαπημένο της πρόσωπο.

 **Το κεντρικό πρόσωπο του ποιήματος**

* γυναικεία μορφή (φροντίδα για τον ξενιτεμένο, ευαισθησία, εκδήλωση συναισθημάτων, παραμονή στο σπίτι)
* ασαφές στην πρώτη στροφή, αν πρόκειται για σύζυγο, μητέρα ή αδερφή. Διαφαίνεται, βέβαια, μια ανταγωνιστική σχέση με την ξενιτιά (θηλυκό γένος), την οποία η γυναίκα αντιμετωπίζει σαν ερωτική αντίζηλο.
* στη δεύτερη στροφή ενισχύεται η άποψη ότι μάλλον πρόκειται για σύζυγο, καθώς η γυναίκα καλοτυχίζει τις γειτόνισσες που έχουν μικρά παιδιά, τα οποία αυτή στερείται λόγω της απουσίας του συζύγου της.

**Τα συναισθήματα της γυναίκας**

*Στην πρώτη στροφή*

* έκρηξη τρυφερότητας («*ξενιτεμένο μου πουλί*»*)*
* διάθεση προσφοράς. Πόνος, λύπη, αδιέξοδο, απόγνωση, λόγω της αδυναμίας πραγματοποίησης της επιθυμίας της. Η απόσταση ανυπέρβλητο εμπόδιο.

 Τα δώρα θα φτάσουν στην ξενιτιά μαραμένα, χαλασμένα. Η πατρίδα αντιστοιχεί με τη ζωή, την ζωντάνια, την ομορφιά η ξενιτιά με την φθορά και τον θάνατο.

*Στη δεύτερη στροφή*

* ταραχή, ανία
* αίσθημα μειονεξίας, αδικίας
* μοναξιά, πλήξη, θλίψη
* στέρηση της χαράς της μητρότητας
* ανυπόφορη καθημερινότητα

**Εκφραστικά μέσα-σχήματα λόγου**

* οι δύο πρώτοι στίχοι αποτελούν προοίμιο
* η κλητική προσφώνηση ανάμεσα σε δύο προσδιορισμούς («*ξενιτεμένο μου* *πουλί και παραπονεμένο*») υποβάλλει την αδυναμία, τον εγκλωβισμό του ξενιτεμένου
* χρήση της προσωπικής αντωνυμίας *μου* υπογραμμίζει τρυφερότητα
* αντίθεση («*η ξενιτιά σε χαίρεται…καημό σου*»)
* προσωποποίηση της ξενιτιάς
* Επανάληψη λέξης «*στείλω»*
* Αλλεπάλληλες αντιθέσεις στην α' στροφή
* Σχήμα κύκλου
* Ρητορική ερώτηση
* Υπερβολή – μεταφορά (καυτερά δάκρυα)
* νόμος των τριών, εικόνα, επανάληψη στην β' στροφή

**ΓΛΩΣΣΑ:** απλή, λαϊκή, παρατακτική σύνταξη, απλή υπόταξη αποτυπώνουν φυσική ροή ομιλίας, με κάποιους ιδιωματισμούς

**ΥΦΟΣ:** πυκνό, λιτό, στιβαρό, αλλά και λυρικό, συναισθηματικό, άμεσο.

**ΣΤΙΧΟΥΡΓΙΚΗ:** ίαμβος δεκαπεντασύλλαβος. Και στα δυο τραγούδια οι δύο τελευταίοι στίχοι ομοιοκαταληκτούν ζευγαρωτά.